section_heading: Povijest
paragraph_text: Drugi je bijeg ostavio jači trag. Dana 20. svibnja 1951. osmorica su zatočenika izvela bijeg tako da se jedan odjenuo kao stražar, a preostala sedmorica glumila su zatvorenike koje je ta njihov kolega preodjeven u stražara pratio na rad izvan logora. Skoro sve bjegunce su uhitili, ali jedan je uspio domoći se zapada. Stigao je u Beč. U Radiju Slobodnoj Europi pročitana su imena 600 zatvorenika. Time je razbijena tajnost logora, obitelji zatvorenika dobile su prvi put neku vijest o svojim nestalim bližnjima o tome da su živi, a Zapad je doznao da postoji ovaj logor.